Ruĝecventra aglo

La Ruĝecventra aglo (Lophotriorchis kienerii aŭ Aquila kienerii) estas mezgranda taga rabobirdo, kiu, kiel aliaj agloj, apartenas al familio Akcipitredoj kiuj enhavas aliajn tagajn rabobirdojn kiaj cirkuoj, milvoj, akcipitroj, ktp.

Ĝi estis dekomence lokigita en la genro Hieraaetus sed tiu aglo povus ankaŭ aparteni al separata genro.lm Oni sugestis la nomon de Kienastur.Jan Ove Gjershaug (2006) Taxonomy and conservation status of hawk-eagles (genus Nisaetus) in South-East Asia. Tezo. Norvega Universitato de Scienco kaj Teknologio Plena teksto

 Disvastiĝo 
La Ruĝecventra aglo reproduktiĝas en tropika Azio. Temas pri specio de loĝantaj birdoj en Srilanko, sudokcidenta kaj norda Barato, kaj orienten al sudorienta Azio kaj Indonezio.

Tiu specio estas asocia kun arbaroj.

 Aspekto 
La Ruĝecventra aglo estas malgranda aglo, 54–60 cm longa. Ili havas larĝajn rondoformajn flugilojn, kiuj estas ebenaj dum ŝvebado, kaj mallongan larĝan voston.

Plenkreskulo havas nigrecajn suprajn partojn kaj kapon. Kolo kaj brusto estas blankaj, kaj la vosto kaj flugilplumoj estas blankaj kun malhela strieco. La resto de la subaj partoj estas ruĝecbruna, kio nomigas la specion laŭ la komuna nomo. Tiuj plumoj kovras ankaŭ la tutajn krurojn, kiel ĉe aliaj agloj, dum la fingroj estas flavecaj kaj la ungoj nigrecaj. La beko estas griza. Ambaŭ seksoj estas similaj.

Nematurulo havas blankon anstataŭ la ruĝecbruna plumaro de plenkreskulo, kaj malhelaj makuloj en flankoj.

 Subspecioj 
Oni konas du subspeciojn de Lophotriorchis kienerii:http://www.birds.cornell.edu/clementschecklist/Clements%206.5.xls/view The Clements Checklist of Birds of the World, Versio 6.5, 12a de junio de 2011, J.F. Clements, T.S. Schulenberg, M.J. Iliff, B.L. Sullivan, & C.L. Wood, 2010, xls, Cornell University Press.

 Lophotriorchis kienerii kienerii - nordorienta Barato kaj Nepalo; sudokcidenta Barato (Okcidentaj Ghatoj) kaj Srilanko.
 Lophotriorchis kienerii formosus - de Birmo al Hindoĉinio, Malaja Duoninsulo, Indonezio kaj Filipinoj.

 Kutimaro 
Ili manĝas ĉefe birdojn kaj malgrandajn mamulojn.

La granda nesto el bastonetoj estas konstruita en arbo kaj la ino demetas ununuran ovon.

 Referencoj

Kategorio:Cirkuoj
Kategorio:Akcipitredoj
Kategorio:Akcipitroformaj
Kategorio:Birdoj de Azio